FI Euroopan unionin virallinen lehti C 62/7

Komission delegoidun asetuksen (EU) N:o 664/2014 8 artiklan 1 kohdassa tarkoitettu komission asetuksella (EY) N:o 1107/96 neuvoston asetuksen (ETY) N:o 2081/92 17 artiklassa tarkoitetun menettelyn mukaisesti rekisteröidyn alkuperänimityksen tai maantieteellisen merkinnän yhtenäisen asiakirjan julkaiseminen

(2015/C 62/07)

YHTENÄINEN ASIAKIRJA

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annettu

NEUVOSTON ASETUS (EY) N:o 510/2006 (1)

”GAILTALER ALMKÄSE”

EY-nro: AT-PDO-0117-01265–31.3.2008

SMM ( ) SAN ( X )

1. Nimi

”Gailtaler Almkäse”

2. Jäsenvaltio tai kolmas maa

Itävalta

3. Maataloustuotteen tai elintarvikkeen kuvaus

3.1 Tuotelaji

Luokka 1.3 Juustot

3.2 Kuvaus 1 kohdassa nimetystä tuotteesta

Gailtaler Almkäse on lehmän ja joskus vuohen raakamaidosta (vuohenmaidon osuus enintään 10 %) valmistettu kova juusto. Se sisältää rasvaa vähintään 45 prosenttia kuivapainosta, vettä enintään 40 prosenttia ja kuiva-ainetta vähintään 60 prosenttia.

Juustotahko on muodoltaan pyöreä, ja sen paino vaihtelee 0,5–35 kg:n välillä. Siinä on kuiva, yhtenäinen ja väriltään kullankeltainen luonnonkuori. Juuston sisus on väriltään kellertävä ja koostumukseltaan pehmeä, ja siinä on pieniä, pyöreitä ja tasaisia reikiä.

Myyntiin tarkoitetun juuston kypsymisaika on vähintään seitsemän viikkoa. Gailtalin pienten meijerien gastronomisiin tarkoituksiin voidaan erityistapauksissa sallia lyhyempi, kuitenkin vähintään viiden viikon kypsymisaika. Mikäli Gailtaler Almkäse pakataan ilmatiiviiseen pakkaukseen, kypsymisajan on oltava vähintään 75 päivää.

3.3 Raaka-aineet (ainoastaan jalostetut tuotteet)

Juusto valmistetaan Gailtalin Alppien maidosta, eikä laaksossa tuotetun maidon käyttö valmistuksessa ole sallittua. Lisäaineina juuston valmistuksessa saa käyttää ainoastaan luonnollista juoksutetta ja maitohappobakteereja. Kestävän laadunvarmistuksen takaamiseksi juuston valmistus perustuu ”Gailtalin alppiprotokollaan”, joka sisältää alppilaiduntamista, karjanhoitoa, lypsämistä, maidon hapattamista ja juustonvalmistusta koskevia ohjeita.

3.4 Rehu (ainoastaan eläinperäiset tuotteet)

—

3.5 Erityiset tuotantovaiheet, joiden on tapahduttava yksilöidyllä maantieteellisellä alueella

Maito on käsiteltävä Gailtalin Alpeilla.

3.6 Viipalointia, raastamista, pakkaamista jne. koskevat erityiset säännöt

—

3.7 Merkintöjä koskevat erityiset säännöt

Juustotahkoihin kiinnitetään kaseiinilaatat ja koko tahko merkitään etiketillä, jossa on teksti ”Gailtaler Almkäse – geschützte Ursprungsbezeichnung” (Gailtalin alppijuusto – suojattu alkuperänimitys).

4. Maantieteellisen alueen tarkka rajaus

Tuotantoale kulkee Ylä-Gailtalin rinteitä pitkin pohjoiseen ja etelään ja käsittää piirikunnat Kötschach-Mauthen, Dellach, Kirchbach, Hermagor, Gitschtal, Weißensee, St. Stefan im Gailtal, Feistritz an der Gail ja Hohenthurn sekä Karnisten Alppien ylä-, keski- ja osittain länsiosat, Reißkofel-ryhmän sekä Gailtalin Alppien keskiosat.

5. Yhteys maantieteelliseen alkuperään

5.1 Maantieteellisen alueen erityisyys

Alueen erityispiirteisiin kuuluvat sekä runsas sademäärä että suuri auringonvalon määrä. Gailtalin Alpit ovat matalammat kuin Keski-Alpit, joten suotuisammat ilmasto-olosuhteet takaavat myös pidemmän kasvukauden. Alueelle on ominaista myös maaperän moninaisuus ja paikoittain hyvin erilaiset kasvuolosuhteet, minkä tuloksena tarjolla on monipuolisia alppiniittyjä, joilla kasvaa suuri määrä eri yrttejä ja palkokasveja. On näyttöä siitä, että alppijuustoa valmistettiin alueella jo 1300-luvulla.

5.2 Tuotteen erityisyys

Juustossa on ainutlaatuinen puhtaan alppimaidon maku.

5.3 Syy-seuraussuhde, joka yhdistää maantieteellisen alueen seuraaviin: tuotteen laatu tai ominaisuudet (kun kyseessä SAN) tai tuotteen erityislaatu, maine tai muut ominaisuudet (kun kyseessä SMM)

Ilmaston ja geologian aikaansaamat kasvillisuudeltaan monipuoliset alppiniityt tarjoavat monipuolista rehua, mikä takaa parhaat lähtökohdat laadukkaan ja laakson maitoon verrattuna juuston valmistukseen erityisen hyvin soveltuvan maidon tuottamiselle. Luonnon suomien edellytysten lisäksi alueen nykyiset maitotaloudelle suotuisat olosuhteet perustuvat Gailtalin maanviljelijöiden vuosisatojen aikana maisemanhoidon hyväksi tekemään työhön. Lisäksi Gailtalin maidontuottajilla on useiden sukupolvien kokemuksesta kumpuavaa käsityötaitoa. Heidän kykynsä valita vuodenajan mukaan paras laidunpaikka ja tietämyksensä ulkolämpötilan ja sääolosuhteiden vaikutuksesta juustonvalmistusprosessiin takaavat, että tuloksena on huippulaadukas alueelle tyypillinen tuote.

Eritelmän julkaisutiedot

(Neuvoston asetuksen (EY) N:o 510/2006 (2) 5 artiklan 7 kohta)

http://www.patentamt.at/Home/Markenschutz/Herkunftsangaben/Formulare/HA10_07_sp_GailtalerAlmkaese_1.pdf

(1) EUVL L 343, 14.12.2012, s. 1.

(2) Katso alaviite 1.